	Pielikums Nr. 4
pie cenu aptaujas “Riepu iegāde SIA “Rīgas Austrumu klīniskā universitātes slimnīca” transportlīdzekļiem”, 
[bookmark: _Hlk147218529]ID Nr. RAKUS CA/2026/58, nolikuma
[bookmark: _Hlk203997857]
LĪGUMS Nr. ____________________
par riepu iegādi SIA “Rīgas Austrumu klīniskā universitātes slimnīca” transportlīdzekļiem
Rīgā, 	
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pircējs), kuru saskaņā ar ____________________ pārstāv ____________________, no vienas puses, un
____________________, reģistrācijas Nr. ____________________, juridiskā adrese ____________________  (turpmāk – Pārdevējs), kuru saskaņā ar ____________________ pārstāv ____________________, no otras puses, 
abi kopā turpmāk saukti – Puses, katrs atsevišķi – Puse,
pamatojoties uz Pircēja rīkotās cenu aptaujas “Riepu iegāde SIA “Rīgas Austrumu klīniskā universitātes slimnīca” transportlīdzekļiem”, ID Nr. RAKUS CA/2026/58 (turpmāk - Iepirkuma procedūra), rezultātiem, noslēdz šādu līgumu (turpmāk – Līgums),

1. LĪGUMA PRIEKŠMETS
1.1. Pārdevējs pārdod un piegādā Pircējam riepas (turpmāk – Prece/Preces) atbilstoši Līguma noteikumiem, tai skaitā Līguma pielikumam Nr. 1 “Tehniskā specifikācija” (turpmāk - Līguma pielikums Nr. 1) un Līguma pielikumam Nr. 2 “Tehniskais un finanšu piedāvājums” (turpmāk - Līguma pielikums Nr. 2).
1.2. Preču apraksts, piegādājamo vienību skaits, cena un izvirzītās tehniskās prasības ir noteiktas Līguma pielikumā Nr. 1 un Līguma pielikumā Nr. 2.
1.3. Pārdevējs nodrošina Preču garantijas laika saistības saskaņā ar Līgumā noteikto.

2. LĪGUMA SUMMA UN NORĒĶINU KĀRTĪBA
2.1. Kopējā Līguma summa ir ____________________ EUR (____________________ euro un ____________________ centi) bez Pievienotās vērtības nodokļa (turpmāk – PVN). 
2.2. PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3. Preču cenas tiek noteiktas euro, atbilstoši Pārdevēja iesniegtajam piedāvājumam Iepirkuma procedūrā un ir norādītas Līguma pielikumā Nr. 2. Līguma darbības laikā Pārdevējam nav tiesību paaugstināt Preču cenas.
2.4. Preces cenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā, bet ne tikai, darbaspēka un transporta izmaksas, garantijas laika saistības, visi valsts un pašvaldības noteiktie nodokļi (izņemot PVN) un nodevas, peļņa un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas. Pircējam nav pienākums veikt nekādus citus papildu maksājumus. 
2.5. [bookmark: _Hlk63757321]Par Pārdevēja faktiski piegādātajām un Pircēja saņemtajām Precēm Pircējs veic samaksu Pārdevējam 30 (trīsdesmit) dienu laikā pēc Preču piegādes un Līguma 3.7. punktā norādītā Preču pavadzīmes - rēķina nosūtīšanas. Pārdevējs rēķinu nosūta uz e-pasta adresi: rekini@aslimnica.lv.
2.6. Ja Pārdevēja iesniegtajā Preču pavadzīmē - rēķinā nav norādīta Līguma 3.7. punktā norādītā informācija, Pircējs neveic rēķina apmaksu, bet informē Pārdevēju par Līguma noteikumiem neatbilstoša rēķina iesniegšanu. Pārdevējam 2 (divu) darba dienu laikā no Pircēja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
2.7. Samaksu Pircējs veic ar pārskaitījumu uz Līgumā norādīto Pārdevēja bankas kontu.
2.8. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu, ko apliecina attiecīgais maksājuma uzdevums.

3. PREČU PIEGĀDES UN SAŅEMŠANAS KĀRTĪBA
3.1. Preču piegādes vieta ir stacionārs “Gaiļezers”, Hipokrāta iela 2, Rīga. 
3.2. Pircējs Preces pasūta (turpmāk – Pasūtījums) pa tālruni + 371 ____________________ vai elektroniski, nosūtot uz Pārdevēja elektroniskā pasta adresi: ____________________.
3.3. Preču piegādi Pārdevējs veic 5 (piecu) darba dienu laikā no Pasūtījuma saņemšanas dienas. Līguma pielikumā Nr. 1 noteiktais Preču apjoms tiek iepirkts vienā pasūtījumā.
3.4. Ja objektīvu iemeslu dēļ Pārdevējs nespēj Preci piegādāt noteiktajā termiņā, tad Puses tiesīgas vienoties par piegādes termiņa pagarinājumu.
3.5. Preču piegādi un novietošanu Līguma 3.1. punktā noteiktajā piegādes vietā nodrošina Pārdevējs, izmantojot savu transportu un darbaspēku.
3.6. Pēc Preču piegādes Pārdevējs iesniedz Pircējam Pārdevēja sagatavoto Preču pavadzīmi – rēķinu, kam pievienota piegādāto Preču tehniskā dokumentācija (atbilstības sertifikāti, ražotāja garantiju dokumentācija, lietošanas instrukcijas latviešu valodā u.c.).
3.7. [bookmark: _Hlk63757463][bookmark: _Hlk63758915]Preču nodošana un pieņemšana tiek apliecināta, abām Pušu atbildīgajām personām parakstot Pārdevēja sagatavoto Preču pavadzīmi – rēķinu. Preču pavadzīmē – rēķinā obligāti jānorāda Pircēja Līguma numurs, Preces identifikācija, piegādāto Preču vienas vienības cena, piegādāto vienību skaits, PVN likme un kopējā cena ar PVN.

4. KVALITĀTES UN GARANTIJAS NOTEIKUMI
4.1. Pārdevējs garantē, ka piegādātās Preces būs jaunas un iepriekš nelietotas un atbildīs visām Līgumā, Līguma pielikumā Nr. 1 un Līguma pielikumā Nr. 2 izvirzītajām prasībām, ražotāju tehniskajai dokumentācijai, kā arī visu to Latvijas Republikā spēkā esošo normatīvo aktu prasībām, kas uz tām attiecas. 
4.2. Pārdevējs atbild par Preces kvalitāti un sedz Pircējam visus ar Preces neatbilstību kvalitātei saistītos zaudējumu. Precei jābūt iepakotai tā, lai transportēšanas, pārnēsāšanas un izkraušanas laikā saglabātos nemainīga Preces kvalitāte.
4.3. Līdz Preču nodošanas brīdim, ko apliecina Preču pavadzīme – rēķins, visu risku par Preču bojāeju vai zudumu nes Pārdevējs.
4.4. Nekvalitatīvu, bojātu un pasūtījumam neatbilstošu Preci Pārdevējs apmaina pret atbilstošu Preci 2 (divu) darba dienu laikā pēc paziņojuma saņemšanas no Pircēja, ja vien Puses konkrētajā gadījumā nav vienojušās citādi. Izdevumus, kas saistīti ar Preču apmaiņu, sedz Pārdevējs.
4.5. Pārdevējs apliecina, ka Precei tiek nodrošināta Preces ražotāja garantija.
4.6. Pārdevējs nodrošina Precēm ____________________ (____________________) mēnešu garantiju no Preču pavadzīmes – rēķina abpusēja parakstīšanas brīža. 
4.7. Garantijas laikā Pārdevējs ir atbildīgs par katru Preces defektu, ja vien tas nav radies Preces nepareizas ekspluatācijas dēļ.
4.8. Par jebkuru Preces defektu, ja vien tas nav radies Preces nepareizas ekspluatācijas dēļ, kas jānovērš Preces garantijas ietvaros, Pircējs sastāda pretenziju par konstatētajiem Preces defektiem (turpmāk – Pretenzija) un nosūta to Pārdevēja kontaktpersonai (Līguma 10.1.2. apakšpunkts), izmantojot elektronisko pastu. 
4.9. Pamatojoties uz Pretenziju, Pārdevējam ar saviem spēkiem un par saviem līdzekļiem atklātie Preces defekti, jānovērš 5 (piecu) darba dienu laikā  pēc Pretenzijas saņemšanas, nomainot Preci ar jaunu līdzvērtīgu Preci. Gadījumā, ja Pārdevējs nepiekrīt Pretenzijā norādītajam, Pārdevējs ne vēlāk kā 3 (trīs) darba dienu laikā no Pretenzijas saņemšanas dienas rakstveidā iesniedz Pircējam motivētu atteikumu novērst konstatētās neatbilstības.
4.10. Ja Pārdevēja un Pircēja kontaktpersonas nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Pārdevējs gadījumā, ja tiek konstatēts, ka Preces bojājuma rašanās iemesls nav Pircēja vaina. Ja neatkarīgais eksperts konstatē, ka Preces bojājums radies Pircēja vainas dēļ, neatkarīgā eksperta pakalpojumus apmaksā Pārdevējs.
4.11. Pircējs apmaksā tādus Preces remontdarbus, kuri radušies, Pircēja vainas dēļ, neievērojot Preces lietošanas noteikumus vai Preces lietošanas mērķi, iepriekš saskaņojot ar Pārdevēju Preces remonta darbu apjomu, cenu un laiku. Par veiktajiem remontdarbiem Pircēja un Pārdevēja kontaktpersona sastāda veikto remontdarbu pieņemšanas – nodošanas aktu, kur norāda veikto darbu vietu, laiku, pamatojumu un apjomu. 
4.12. Līguma 4.11. minētos izdevumus, Pircējs apmaksā 30 (trīsdesmit) darbdienu laikā no Pārdevēja rēķina un abpusēji parakstīta darbu pieņemšanas – nodošanas akta saņemšanas dienas saskaņā ar Līguma noteikumiem.


5. PĀRDEVĒJA PIENĀKUMI UN TIESĪBAS
5.1.	Pārdevēja pienākumi:
5.1.1. veikt savlaicīgu Preču piegādi saskaņā ar šī Līguma noteikumiem;
5.1.2. piegādāt kvalitatīvas Preces atbilstoši Līgumā, Līguma pielikumā Nr. 1 un Līguma pielikumā Nr. 2 noteiktajām prasībām;
5.1.3. piegādāt Preces ne dārgāk par Līguma pielikumā Nr. 2 norādīto cenu;
5.1.4. saskaņot Preču piegādes laiku ar Pircēju ne vēlāk kā 2 (divas) darba dienas pirms Preču piegādes;
5.1.5. garantēt, ka Preces garantijas saistības tiks nodrošinātas saskaņā ar Līgumā, Līguma pielikumā Nr. 1 un ražotāja noteikto;
5.1.6. iepazīties un ievērot Nacionālās drošības likuma 22.2 panta (32) daļā noteikto aizliegumu, ka aizliegts šī Līguma izpildes nodrošināšanai piesaistīt darbiniekus, kuri ir Krievijas Federācijas vai Baltkrievijas Republikas pilsoņi, izņemot gadījumus, kad saņemta valsts drošības iestādes atsevišķa atļauja;
5.1.7. nodrošināt, ka līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces vai tās komponentes un pakalpojumi;
5.1.8. izpildīt citas Līgumā noteiktās prasības.
5.2. Pārdevēja tiesības:
5.2.1. saņemt no Pircēja tā rīcībā esošu informāciju, kas nepieciešama Līguma saistību izpildei;
5.2.2. par kvalitatīvu Līguma noteikumu izpildi saņemt Līgumā noteikto samaksu;
5.2.3. Līgumā noteiktos gadījumos saņemt no Pircēja līgumsodu.

6. PIRCĒJA PIENĀKUMI UN TIESĪBAS
6.1. Pircēja pienākumi:
6.1.1. sniegt Pārdevējam Pircēja rīcībā esošu informāciju, kas nepieciešama Līguma saistību izpildei;
6.1.2. pieņemt Preces, kas piegādātas atbilstoši Līguma, Līguma pielikuma Nr. 1 un Līguma pielikuma Nr. 2 noteikumiem, kā arī Latvijas Republikā spēkā esošajiem normatīvajiem aktiem;
6.1.3. veikt Līgumā noteikto samaksu Pārdevējam par kvalitatīvu Līguma noteikumu izpildi.
6.2. Pircēja tiesības:
6.2.1. saņemt informāciju no Pārdevēja par Līguma izpildes gaitu un citiem Līguma izpildes jautājumiem;
6.2.2. nepieņemt Preci, kas piegādāta neievērojot Līguma noteikumus vai Latvijas Republikā spēkā esošos normatīvos aktus;
6.2.3. Līgumā noteiktos gadījumos saņemt no Pārdevēja līgumsodu.

7. PUŠU ATBILDĪBA UN DOMSTARPĪBU RISINĀŠANAS KĀRTĪBA
7.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
7.2. Ja Pircējs kavē Līguma 2.5. punktā noteikto maksājuma termiņu, Pārdevējam ir tiesības saņemt no Pircēja līgumsodu 0,1% (nulle, komats, viens procents) apmērā no Pārdevējam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.
7.3. Par Līguma 3.3., 4.4. un 4.9. punktā noteiktā termiņa kavējumu, Pircējam ir tiesības saņemt no Pārdevēja līgumsodu 0,1% (nulle, komats, viens procents) apmērā no Līguma summas, kas noteikta Līguma 2.1. punktā, par katru nokavēto dienu, bet ne vairāk kā 10% (desmit procenti) apmērā no Līguma summas.
7.4. Ja Līgums tiek izbeigts Līguma 8.4. punktā noteiktajos gadījumos, Pircējs ir tiesīgs pieprasīt no Pārdevēja līgumsodu 10% (desmit procenti) apmērā no Līguma summas.
7.5. Pircējs ir tiesīgs attiecīgo līgumsoda summu ieturēt savstarpēja ieskaita veidā.
7.6. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas.
7.7. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
7.8. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.

8. LĪGUMA SPĒKĀ ESAMĪBAS NOSACĪJUMI
8.1. Līgums stājas spēkā tā abpusējas parakstīšanas brīdī ir spēkā līdz Pušu saistību pilnīgai un pienācīgai izpildei.
8.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.3. Puses ir tiesīgas izdarīt grozījumus Līguma noteikumos, par to rakstiski vienojoties.
8.4. Pircējam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu šādos gadījumos:
8.4.1. ja ir uzsākta Pārdevēja labprātīga vai piespiedu likvidācija;
8.4.2. ja pret Pārdevēju ir uzsākta maksātnespējas procedūra, vai tā darbībā ir apturēta;
8.4.3. ja Pārdevējs atsakās pārdot un/vai piegādāt Preces;
8.4.4. ja Pārdevējs neievēro garantijas saistības;
8.4.5. piegādātās Preces ir neatbilstošas Līgumā, Līguma pielikumā Nr. 1 un/vai Līguma pielikumā Nr. 2 noteiktajām tehniskajām un/ vai kvalitātes prasībām un Izpildītājs nav novērsis konstatētos trūkumus Līgumā noteiktajos termiņos;
8.4.6. ja Pircējs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes prece vai tās komponentes un pakalpojumi. Šādā gadījumā Pārdevējs nav tiesīgs izvirzīt jebkādas pretenzijas pret Pircēju;
8.4.7. Pārdevējs nepilda citas Līgumā noteiktās saistības – ar nosacījumu, ka Pārdevējs 10 (desmit) dienu laikā no attiecīga Pircēja paziņojuma saņemšanas dienas nav novērsis konstatēto Līgumā noteikto saistību neizpildi.
8.5. Pārdevējam ir tiesības atkāpties no Līguma par to rakstveidā paziņojot Pircējam 30 (trīsdesmit) dienas iepriekš, ja iestājies vismaz viens no šādiem gadījumiem:
8.5.1. Pircējs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 30 (trīsdesmit) dienas, un  pienācīgi ir izpildījis savas Līgumā noteiktās saistības un nosūtījis Pārdevējam atgādinājumu par maksājuma kavēšanu;
8.5.2. Pircējam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
8.6. Pusēm ir tiesības jebkurā laikā vienpusēji atkāpties no Līguma bez zaudējumu atlīdzināšanas otrai Pusei, ja pret otru Pusi ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi vai maksājumu, rakstveidā brīdinot par to otru Pusi.

9. NEPĀRVARAMA VARA
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Preču piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3. Ja nepārvaramas varas apstākļu dēļ Līgums nav izpildāms ilgāk par vienu mēnesi, katram no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.

10. CITI NOTEIKUMI
10.1. Atbildīgās personas šī Līguma ietvaros:
10.1.1. [bookmark: _Hlk74990285]uzraudzības veikšanai, ar Līguma izpildi saistīto dokumentu pieņemšanai, apstiprināšanai, Preču pavadzīmes – rēķina, pretenzijas parakstīšanai un citu ar līguma izpildi saistītu darbību nodrošināšanai (izņemot Līguma grozījumus): ______________, tālr. +371 ______________, e-pasts: ______________;
10.1.2. no Pārdevēja puses: pilnvarota komunikācijai ar Pircēju, šī Līguma izpildes uzraudzības veikšanai, ar Līguma izpildi saistīto dokumentu iesniegšanai, Preču pavadzīmes – rēķina, un citu ar līguma izpildi saistītu darbību nodrošināšanai: ______________, tālr. +371 ______________, e-pasts: ______________.
10.2. Ja kādai no Pusēm tiek mainīta Līgumā noteiktā atbildīgā persona, tad tā 5 (piecu) darba dienu laikā nosūta informatīvu paziņojumu otrai Pusei uz Līgumā norādīto e-pastu. Šādā gadījumā nav nepieciešams veikt grozījumus Līgumā.
10.3. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
10.4. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
10.5. Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti, tālruņa numurs, adreses, u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šādā gadījumā nav nepieciešams veikt grozījumus Līgumā.
10.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
10.7. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.
10.8. Informācija, kas tiek nosūtīta uz Līguma 10.1. punktā norādītajām elektroniskā pasta adresēm, uzskatāma par saņemtu nākamajā darba dienā.
10.9. Līguma teksts sastādīts uz _______ (_______) lapām, parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam uz parakstīšanas brīdi pievienoti:
10.9.1. pielikums Nr. 1 “Tehniskā specifikācija” uz ___ (___) lapas/ ___;
10.9.2. pielikums Nr. 2 “Finanšu piedāvājums” ___ xlsx.datne.

11. PUŠU REKVIZĪTI
	11.1. PIRCĒJS:
SIA “Rīgas Austrumu klīniskā 
universitātes slimnīca”
Reģistrācijas Nr. 40003951628
Hipokrāta iela 2, Rīga, LV-1079
Oficiālā elektroniskā adrese: 
_DEFAULT@40003951628
Banka: AS Swedbank
Bankas kods: HABALV22
Konta Nr. LV24HABA0001407045805

____________________________
______________
	11.2. PĀRDEVĒJS:
_____________
Reģistrācijas Nr. _____________
_____________
Banka: _____________
Bankas kods: _____________
Konta Nr. _____________
Tālr. + 371 _____________
e- pasts: _____________

___________________________
_____________



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
6
